ભારતમાં, અનેક પ્રકારના ભારતીયો છે, તેઓ પરસ્પર અસંમત છે, લડે છે અને સામાન્ય રીતે દરેક મુદ્દા પર તેમના પોતાના વિચારો છે. પરંતુ શું તેમનામાં ભારતીય અસાધારણવાદની કોઈ સમજ છે? તેની વ્યાખ્યા કરવાની, ચર્ચા કરવાની કદાચ જરૂર છે. અમેરિકામાં છે એ રીતે અહીં પણ રાજકીય તફાવતો છતાં લોકો આ બાબતમાં વિશ્વાસ કરે એ જરૂરી છે કેમકે આ એક એવો મુદ્દો છે જે આખા દેશના લોકોને એક કરી શકે. પ્રત્યેક વિદ્યાર્થીને એ શીખવવાની જરૂર છે, પ્રત્યેક વેપારીએ એ જાણવાની જરૂર છે, પ્રત્યેક રાજદ્વારીએ તે રજૂ કરવાની જરૂર છે અને પ્રત્યેક રાજકારણીએ તેના વિશે વાત કરવાની જરૂર છે. અમેરિકન અસાધારણવાદનો પ્રચાર પરેડ, મોટાં સંગ્રહાલય, અમેરિકન ધ્વજ ઉપરાંત અન્ય વિવિધ પ્રતીકો દ્વારા થાય છે. અમેરિકન ધ્વજને ઈશ્વરને સમકક્ષ દરજ્જો આપવામાં આવતો હોય એવું પણ જોયું છે જેમાં તેને વાળવાની, લઈ જવાની વગેરે પ્રક્રિયામાં એક નિશ્ચિત પરંપરા અનુસરવામાં આવે છે.